Foto: Real Madrid CF «Real» rahbariyati bosh murabbiy Xulen Lopetegi o‘rnini egallashi mumkin bo‘lgan mutaxassisni izlamoqda. Agar jamoa oktabr oyi oxirida o‘tkaziladigan «Barselona»ga qarshi bahsda yutqazsa, u iste’foga chiqarilishi mumkin. AS xabariga ko‘ra, Qirollik klubini boshqarishga sobiq futbolchisi Santyago Solari da’vogarlik qilyapti. Ayni paytda u «Real»ning yoshlar jamoasi «Kastilya»ga ustozlik qilmoqda. 41 yoshli argentinalik mutaxassis Solari 2000-2005 yillarda «Real»da o‘ynagan. 2013-2016 yillarda klubning o‘smirlar jamoasini boshqargan.